Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 4 Pv 1104/14/1102	Bratislava II, 23.2.2015
EEČ : 2-9-29-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Podľa § 215 ods. 1 písm. g) Trestného poriadku s poukazom na ustanovenie § 86  písm. a) Trestného zákona trestné stíhanie vedené na OR PZ v Bratislave IXXXXX, pod ČVS: XXXXX proti obvinenému XXXXX, nar. XXXXX, trvale bytom XXXXX, XXXXX, pre prečin zanedbania povinnej výživy podľa § 207 ods.1 Trestného zákona na tom skutkovom základe že v období od mesiaca júl 2014 až doposiaľ ako otec maloletej XXXXX, nar. XXXXX, bytom XXXXX XXXXX si neplnil svoju vyživovaciu povinnosť v Bratislave a na iných miestach, kde sa zdržiava, hoci mu táto vyplýva zo Zákona o rodine, ktorá mu bola určená aj rozsudkom Okresného súdu XXXXX XXXXX pod č. k. XXXXX zo dňa XXXXX právoplatného dňom XXXXX a to prispievať na výživu maloletej sumou 1.000,-Sk mesačne, vždy do 15-teho dňa v mesiaci, do rúk matky maloletej, a následne rozsudkom Okresného súdu XXXXX II č.k. XXXXX, zo dňa XXXXX, právoplatného dňom XXXXX bola táto jeho vyživovacia povinnosť zvýšená zo sumy 1.000,-Sk na sumu 66,-€ mesačne od 01.11.2009, ktorú je otec povinný uhrádzať vždy do 15. dňa v mesiaci k rukám matky, pričom si menovaný svoju vyživovaciu povinnosť neplnil riadne od mesiaca júl 2014, čím mu vznikol dlh na výživnom do mesiaca február 2015 k rukám matky maloletej XXXXX v celkovej výške  528,- €

lebo zanikla trestnosť činu

Odôvodnenie:
Poverený príslušník XXXXX  OR PZ  XXXXX XXXXX uznesením ČVS: XXXXX dňa XXXXX podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods.1 Trestného zákona na tom skutkovom základe ako je uvedený vo výrokovej časti tohto uznesenia.
	Podľa § 207 ods. 1 Trestného zákona  kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.
	Podľa § 86 písm. a/ Trestného zákona, trestnosť zanedbania povinnej výživy( §207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. g) Trestného poriadku prokurátor zastaví trestné stíhanie, ak zanikla trestnosť činu.
Zo spisového materiálu je zrejmé, že obvinený XXXXX si svoju vyživovaciu povinnosť splnil a za predmetné obdobie od mesiaca od mesiaca júl 2014 do mesiaca február 2015 dlžné výživné v plnej výške zaplatil. Dňa 23.01.2015 zaplatil poštovou poukážkou poškodenej sumu 140,- € a dňa 30.01.2015 zaplatil poštovou poukážkou poškodenej sumu 264,- €. Po podaní trestného oznámenia dňa 23.10.2014 zaplatil sumu 66,- € a dňa 03.11.2014 sumu 66,- €. Spolu obvinený uhradil 536,- €. Uvedené potvrdila oprávnená XXXXX, ktorá bola dňa 04.02.2015 na OO PZ XXXXX vypočutá v procesnom postavení svedka poškodeného a uviedla, že obvinený XXXXX splnil vyživovaciu povinnosť v plnej výške.
Vzhľadom na vyššie uvedené skutočnosti som preto rozhodla tak, ak je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jana Farkašová
prokurátorka